Axhem Çapo

Axhem Çapo, lindi në fshatin Dukat në rrethit e Vlorës më 10 janar të vitit 1924, është studiues, shkrimtar dhe poet shqiptar. 

 Biografia 
Shkollën fillore e kreu në Dukat, shtatë-vjeçaren në Shkodër dhe të mesmen në Tiranë. Në vitin 1944 doli partizan dhe menjëherë pas luftës filloi të punonte në administratën e Ministrisë së Brendshme, në Burrel e në Shkodër, deri sa u lirua më 1954. Më vonë, pas një specializimi, filloi punë si teknik markshedër e topograf në ekspedita të ndryshme gjeologjike. I nxitur nga takimet me njerëzit e punës nëpër Shqipëri filloi të shkruante artikuj, portrete, reportazhe, tregime të shkurtra e poezi në shtypin e kohës. Pas vitit 1990 shkoi si emigrant në Francë, u vendos në Nantë bashkë me gruan, ku fitoi edhe të drejtën si rezident. 

Tani, megjithëse në moshë të madhe, vazhdon të merret me studime në fushën e kurioziteteve dhe enciklopedive sa në Francë dhe në Shqipëri. Bashkëpunon me shtypin e kohës, veçanërisht me revistën "Krahu i shqiponjës", organ i OJQ Shoqata Kulturore "Bilal Xhaferri" dhe gazetën "Drita", botim i LSHA.                                        

Është anëtar i Lidhjes së Shkrimtarëve dhe Artistëve të Shqipërisë.
Ka botuar rreth shtatë libra dhe ka edhe disa të tjera në shtyp.

 Veprat 
“Dukati ynë”, publicistikë, 
“I mërguar nga Dukati”, poezi, 
“Një natë pa hënë”, tregime, 2001
“Enciklopedi e Dukatit”, 
“Debatoj me ata që duan të zhvlerësojnë Enciklopedinë e Dukatit”, 
“Njohuri enciklopedike nga Misteret e Botës I”, 2006
“Njohuri enciklopedike nga Misteret e Botës II”, , etj.

 Lidhje të jashtme 
 KRAHU - AXHEM ÇAPO
 "Njeriu enciklopedi" - nga Namik Selmani
 "I palodhuri Axhem Çapo" - nga Kostaq Myrtaj
 Foto - Axhem Çapo

Kategoria:Biografi shqiptare
Kategoria:Shkrimtarë shqiptarë
Kategoria:Lindje 1924